Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
9.4 ø5,8 mm lommeføler med tilslutningshoved ø5,8 mm lommeføler med tilslutningshoved består af en ø5,8 mm Pt500-temperaturføler, som er tilsluttet en udskiftelig følerindsats via et 2-ledet silikonekabel. Følerindsatsen er monteret i en dyklomme med påmonteret tilslutningshoved, se Figur 8. Tilslutning af 4-lederkabel foregår ved at indføre kablet gennem det dertil egnede hul i tilslutningshovedet og montere de 4 ledere i skrueterminalen på følerindsatsen.ø5,8 mm lommeføler med tilslutningshoved leveres med R½ (konisk ½”) tilslutning i rustfast stål i længderne 90, 140 og 180 mm. Den udvendige diameter på dyklommen er ø8 mm. Konstruktionen med udskiftelig følerindsats tillader udskiftning af følere uden først at skulle lukke for vandgennemstrømningen. Det store udvalg af dykrørslængder sikrer desuden, at følerne kan monteres i alle forekommende rørdimensioner. De rustfaste stållommer kan anvendes ved montering i både PN16 og PN25-anlæg.